**Tantárgyi tematika és félévi követelményrendszer**

**Alkalmazott vállalatgazdaságtan (BGZ1205L)**

**Levelező tagozat**

**Gazdálkodási és menedzsment Bsc**

**Beregszászi kihelyezett tagozat**

**Féléves tematika**

1. *konzultáció:* A tantárgy teljesítésének, követelményrendszerének ismertetése. A félév tantárgyi programjának bemutatása. Szakirodalom ajánlások. A vállalkozások életciklusa. Életciklus elméletek. A vállalati növekedés meghatározó tényezői, a vállalat finanszírozási feladatai az egyes ciklusokban. Vállalkozások működésének alapvető funkciói. A vállalkozás tevékenységi rendszerének megismerése. Feladatok kiadása az Esettanulmányhoz. (5 óra)
2. *konzultáció*: A tervezés szintjei. Stratégiai tervezés. Célkitűzés és stratégiaalkotás. Az üzleti tervezés. Készítésének célja, a terv részei, felépítése. Szervezeti formák és vezetés, vezetői szintek a szervezeti hierarchiában. Vállalkozások innovációs tevékenysége. Az innováció alapelvei és típusai. Vállalkozások gazdasági tevékenységének elemzése, alapfogalmak áttekintése. Összefoglalás, önellenőrző tesztek, gyakorló feladatsorok megoldása. Feladatok kiadása az Esettanulmányhoz. (4 óra)

**A foglalkozásokon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke részidős képzésben a tantárgy konzultációs óraszámának egyharmada. Ennek túllépése esetén a félév nem értékelhető (TVSz 8.§ 1.).

**Félévi követelmény: gyakorlati jegy**

**Az értékelés módja, ütemezése:**

A félév során a hallgatók Esettanulmányt készítenek. A gyakorlati jegyek kihirdetésére, pótlási lehetőségek ismertetésére ez alapján kerül sor.

***A félévközi ellenőrzések követelményei:***

Az Esettanulmány 50% alatti teljesítménye a tantárgy félévi érvénytelenségét vonja maga után.

**Az érdemjegy kialakításának módja:**

A félévi gyakorlati jegyet az elkészített Esettanulmány érdemjegye határozza meg. Amennyiben ez elégtelen minősítésű, a félév elégtelen gyakorlati jeggyel zárul. Elégtelen gyakorlati jegy javítása a Tanulmányi és vizsgaszabályzat szerint lehetséges.

Nyíregyháza, 2021. január 28.

**Kozmáné Petrilla Gréta**

**Gazdálkodástudományi Intézet**